U analizi se ističe primjer Nacionalnog parka Plitvice koji ima 100 vozila, čija nabavna cijena prelazi 316 tisuća kuna. U Povjerenstvu su uvjereni da je NP-u Plitvice za normalno poslovanje dovoljno 30 automobila

ZAGREB » Kad bi se za agencije, zavode i institute donijela jedinstvena pravila o tome tko ima pravo koristiti službena vozila to bi na godišnjoj razini smanjilo troškove za deset milijuna kuna, izračunali su u Vladinom povjerenstvu koje je napravilo procjenu ušteda u tim državnim institucijama. To smanjenje broja osoba koje imaju pravo na korištenje službenih automobila donijelo bi i dodatnu uštedu od osam do deset milijuna kuna, jer bi se smanjili troškovi za plaćanje osiguranja, registracije i goriva za ta vozila.